section_heading: Okidač
paragraph_text: Okidanje teče glatko i jednostavno, no zamjetno je milimetarsko propadanje okidača pošto dođe do oslobađanja udarne igle. Ovu pojavu mogu primijetiti tek iskusniji korisnici i ona nije problem običnom korisniku. Vrijeme i put "resetiranja" odnosno povratak okidača iz stražnjeg u prednji položaj malo je duži od pištolja izmjenjive dvostruko/jednostruke akcije. Načelno to je karakteristika svih HS pištolja i ujedno svih "striker-fired" pištolja (Glock, S&W M&P, Caracal, Walther P99 i dr.) te će nenaviknuti naići na problem nedovoljnog otpuštanja okidača. No, to nije problem konstrukcije doli neiskusnih strijelaca kada pokušavaju pucati jednakom brzinom kao iskusniji i oružju vičniji strijelci. Ako je brzina paljbe prilagođena vještini i mogućnostima strijelca, tada neće biti nikakvog problema.